महोबा के वीर ऊदल
**महोबा** भारत के उत्तर प्रदेश राज्य के महोबा जिले में स्थित एक प्राचीन शहर है। यह जिले का मुख्यालय भी है। महोबा ऐतिहासिक बुन्देलखण्ड क्षेत्र में स्थित है। यह चन्देलवंश की प्रचीन सैन्य राजधानी था। यहाँ का प्रचीन सूर्य मंदिर प्रसिद्ध है।

भूगोल
-----

महोबा की स्थिति 25°17′N 79°52′E﻿ / ﻿25.28°N 79.87°E﻿ / 25.28; 79.87 पर है। यहां की औसत ऊंचाई 214 मीटर (702 फीट) है।

प्रमुख आकर्षण
-------------

### श्रीनगर

महोबा से १८ किलोमीटर दूर स्थित हे ,यहा के राजा गंगाधर भट्ट जिन्होंने शिवाजी महाराज को ओरंगजेब की कैद से छुड़ाने में मदद की बाद में शिवाजी का राज्याभिषेक भी कराया उनका बनाया हुआ कालभैरव का मंदिर देखने लायक हे 

### गोरखगिरी पर्वत

महोबा स्थित गोरखगिरी पर्वत एक खूबसूरत पर्यटक स्थल है। इसी पर्वत पर गुरू गोरखनाथ कुछ समय के लिए अपने शिष्य सिद्धो दीपक नाथ के साथ ठहरें थे। इसके अलावा यहां भगवान शिव की नृत्य करती मुद्रा में एक मूर्ति भी है। 
प्रत्‍येक पूर्णिमा के दिन यहां गोरखगिरि की परिक्रमा की जाती है ।

### सूर्य मंदिर

ये भी देखें: सूर्य मंदिर, महोबा
सूर्य मंदिर राहिला सागर के पश्चिम दिशा में स्थित है। इस मंदिर का निर्माण राहिला के शासक चंदेल ने अपने शासक काल ८९० से ९१० ई. के दौरान नौवीं शताब्दी में करवाया था। इस मंदिर की वास्तुकला काफी खूबसूरत है।

### खजुराहो

मुख्य लेख: खजुराहो
महाबो से खजुराहो ६१ किलोमीटर की दूरी पर स्थित है। विश्व प्रसिद्ध मंदिर खजुराहो महाबो के प्रमुख व प्रसिद्ध पर्यटन स्थलों में से एक है। इस मंदिर का निर्माण ९५० ई. और १०५० ई. में चन्देलों द्वारा करवाया गया था। इस मंदिर के आस-पास २५ अन्य मंदिर भी है। इस मंदिर की वास्तुकला बहुत आकर्षक है। यह मंदिर भगवान शिव को समर्पित है।

### कालिंजर

मुख्य लेख: कालिंजर
महोबा से १०९ किलोमीटर की दूरी पर स्थित कालिंजर किलों के लिए काफी प्रसिद्ध है। १५वीं और १९वीं शताब्दी के मध्य में इस किले का विशेष महत्व रहा है। किले के भीतर कई अन्य जगह जैसे नीलकंठ मंदिर, सीता सेज, पटल गंगा, पांडु खुर्द, कोटि तीर्थ और भैरों की झरिद आदि स्थित है।

### चित्रकूट

मुख्य लेख: चित्रकूट
महोबा से १२७ किलोमीटर की दूरी पर स्थित चित्रकूट की प्राकृतिक सुंदरता काफी अद्भुत है। चित्रकूट अपनी प्राकृतिक सुंदरता के साथ-साथ धार्मिक दृष्टि से भी महत्वपूर्ण है। माना जाता है कि भगवान राम और सीता ने अपने चौदह वर्ष यहीं पर बिताए थे।

### कजली मेला

837 साल पहले महोबा के चन्देल क्षत्रिय सम्राट चक्रवर्ती परमर्दिवर्मन के शासन से कजली मेले की शुरुआत हुई थी। ऐतिहासिक पृष्ठ अनुसार, सम्राट परमर्दिवर्मन के समय चौहानों ने तीन बार युद्ध किया था जिसमे महोबा का युद्ध रक्षाबंधन के दिन हुआ था। इस भीषण युद्ध में अजमेर के कहुहान राजा पृथ्वीराज चौहान चन्देल सम्राट परमर्दिवर्मन से पराजित हुए। युद्ध में चौहानों के हारते हारते शाम हो गई थी और शाम होने के कारण पराजित पृथ्वीराज को जीवित जाने दिया। दिन तो पूरा खत्म हो गया था, इसके बाद अगले दिन राजधानी महोबा में रक्षाबंधन का त्योहार मनाया गया। तभी से महोबा क्षेत्र के ग्रामीण रक्षाबंधन के एक दिन बाद अर्थात भादों मास की परीवा को कीरत सागर के तट से लौटने के बाद ही बहने अपने भाइयों को राखी बांधती हैं। वहीं चन्देलों के 15 वी शताब्दी में पतन के बाद कुछ लोगों ने मनघड़ंत कहानी बनाकर फैला दी। उन लोगो के अनुसार आल्हा-ऊदल महान थे और उनके अपने ही राजा परमर्रिवर्मन कायर थे और 22 साल में उनको एक जवान पुत्र भी था जिसकी 50 पत्नियां थी, पृथ्वीराज को 52 बार हराया इत्यादि इत्यादि। इस वीरभूमि में आठ सदी बीतने के बाद भी लाखो लोग कजली मेले में आते हैं।

### शिव तांडव मंदिर

शिव तांडव मंदिर गोरखगिरी पर्वत के करीब ही स्थित है, जैसा कि नाम से ही पता चलता है, एक मंदिर जो भगवान शिव को समर्पित है। यहां भगवान शिव की प्रतिमा नटराज स्वरूप में स्थापित है, यह मूर्ति एक काले ग्रेनाइट पत्थर से बनाई गई है! नटराज रूप में शिव की मूर्ति इस क्षेत्र में सबसे दुर्लभ मूर्तियों में से एक है।

आवागमन
------

वायु मार्ग
सबसे निकटतम हवाई अड्डा खजुराहो विमानक्षेत्र है। खजुराहो से महोबा ६५ किलोमीटर की दूरी पर स्थित है।

रेल मार्ग
महोबा ग्‍वालियर, दिल्ली और मुम्बई आदि जगहों से रेलमार्ग द्वारा जुड़ी हुई है।

सड़क मार्ग
महोबा कई प्रमुख शहरों से सड़कमार्ग द्वारा जुड़ा हुआ है। राष्ट्रीय राजमार्ग 34 यहाँ से गुज़रता है।

इन्हें भी देखें
---------------

* आल्ह-खण्ड
* महोबा ज़िला

बाहरी कड़ियाँ
-------------

* महोबा जिला जालस्थल
* महोबा चित्र दीर्घा

सन्दर्भ
-------

1. ↑  "Mahoba Religion Data 2011". Census 2011 - Census of India.
2. ↑  "Uttar Pradesh in Statistics," Kripa Shankar, APH Publishing, 1987, ISBN 9788170240716
3. ↑  "Political Process in Uttar Pradesh: Identity, Economic Reforms, and Governance Archived 2017-04-23 at the वेबैक मशीन," Sudha Pai (editor), Centre for Political Studies, Jawaharlal Nehru University, Pearson Education India, 2007, ISBN 9788131707975

| * दे
* वा
* सं
महोबा जिले में नगर व गांव |
| --- |
| जिले के नगर व तहसीलें | अछनेरा, अज़ीज़पुर, आगरा, एतमादपुर, किरौली, खंडवा, खंदोली, खैरागढ़, जगनेर , जैतपुर कलां,तनटपुर, नैनना जट, पिनहट, रुनकता, फतेहपुर सीकरी, फ़तेहाबाद, बरोली अहीर, बाह, बिचपुरी,शम्साबाद, सैयां
 |
| अन्य जिलों  में नगर | 

 **·**  अंबेडकर नगर जिला  **·**  आगरा जिला  **·**  अलीगढ़ जिला  **·**  आजमगढ़ जिला  **·**   इलाहाबाद जिला  **·**  उन्नाव जिला  **·**  इटावा जिला  **·**  एटा जिला  **·**  औरैया जिला  **·**  कन्नौज जिला  **·**  कौशम्बी जिला  **·**  कुशीनगर जिला  **·**  कानपुर नगर जिला  **·**   कानपुर देहात जिला  **·**  गाजीपुर जिला  **·**  गाजियाबाद जिला  **·**  गोरखपुर जिला  **·**  गोंडा जिला  **·**  गौतम बुद्ध नगर जिला  **·**  चित्रकूट जिला   **·**  जालौन जिला  **·**  चन्दौली जिला  **·**  ज्योतिबा फुले नगर जिला  **·**  झांसी जिला  **·**  जौनपुर जिला  **·**  देवरिया जिला  **·**  पीलीभीत जिला  **·**  प्रतापगढ़ जिला  **·**  फतेहपुर जिला  **·**  बागपत जिला  **·**  बिजनौर जिला  **·**  मैनपुरी जिला  **·**   महामायानगर जिला  **·**  मऊ जिला  **·**  मथुरा जिला  **·**  महोबा जिला  **·**  महाराजगंज जिला  **·**  मिर्जापुर जिला  **·**  मेरठ जिला  **·**  मुरादाबाद जिला  **·**  रामपुर जिला  **·**  रायबरेली जिला  **·**  लखनऊ जिला  **·**  लखीमपुर खीरी जिला  **·**  वाराणसी जिला  **·**  संत कबीर नगर जिला  **·**  सीतापुर जिला  **·**  संत रविदास नगर जिला  **·**   हरदोइ जिला 
 |

| * दे
* वा
* सं
बुंदेलखंड विस्तार में |
| --- |
|  इतिहास  •  शासक  •  वैभव  •  वास्तु  •  त्यौहार  •  काव्य  •  विकास  •  पर्यटन  |